OpenLLM-France/wikimedia huggingface dataset:
# Inger Aufles

Inger Aufles (Valldal, 29 de maig de 1941), nascuda Inger Døving, és una esquiadora de fons noruega, ja retirada, que va competir durant les dècades 1960 i 1970.
El 1968 va prendre part en els Jocs Olímpics d'Hivern de Grenoble, on disputà tres proves del programa d'esquí de fons. Guanyà la medalla d'or en la prova dels relleus 3x5 quilòmetres, formant equip amb Babben Enger Damon i Berit Mørdre Lammedal, i la de bronze en la cursa dels 10 quilòmetres. En la cursa dels 5 quilòmetres fou setena. Quatre anys més tard, als Jocs de Sapporo, tornà a disputar tres proves del programa d'esquí de fons. En aquesta ocasió guanyà la medalla de bronze en la prova dels relleus 3x5 quilòmetres, formant equip amb Aslaug Dahl i Berit Mørdre, mentre en els 10 i 5 quilòmetres fou dotzena. En el seu palmarès també destaca una medalla de plata al Campionat del Món d'esquí nòrdic i tres títols nacionals.

## Referències

* 1 2 «Inger Aufles Olympic Results». sports-reference.com. Arxivat de l'original el 2020-04-18. [Consulta: 27 març 2020].
* ↑ «AUFLES Inger». International Ski Federation. [Consulta: 13 desembre 2019].
# W. A. Murphy

W. A. Murphy va ser un jugador de lacrosse estatunidenc que va competir a principis del segle xx. El 1904 va prendre part en els Jocs Olímpics de Saint Louis, on guanyà la medalla de plata en la competició per equips de Lacrosse, com a membre de l'equip St. Louis Amateur Athletic Association.

## Referències

* ↑ «W. A. Murphyr Olympic Results». sports-reference.com. Arxivat de l'original el 6 de novembre 2012. [Consulta: 12 octubre 2015].
# Royal Engineers Association Football Club

El Royal Engineers Association Football Club és un club de futbol anglès del cos d'enginyers de l'exèrcit britànic (Royal Engineers).

## Història

El club va ser fundat el 1863, sota el lideratge del Major Marindin del Corps of Royal Engineers, els Sappers. El club gaudí de gran èxit la dècada de 1870, guanyant la Copa anglesa de futbol (FA Cup) el 1875.

## Jugadors destacats

El club aportà diversos jugadors a la selecció de futbol d'Anglaterra que foren (partits internacionals entre parèntesis):
* Horace Barnet (1)
* Alfred Goodwyn (1)
* Herbert Rawson (1)
* Bruce Russell (1)
* Pelham von Donop (2)
* Cecil Wingfield-Stratford (1)
També aportà diversos jugadors a la selecció de futbol d'Escòcia:
* John Edward Blackburn (1)
* Henry Renny-Tailyour (1)

## Palmarès

* Una Copa anglesa de futbol (1875).

## Referències

* ↑ Club Affiliations - Royal Engineers
* ↑ Scotland players - Royal Engineers

## Enllaços externs

* Football Club History Database
* Museu del Royal Engineers Arxivat 2010-06-02 a Wayback Machine.
* Història de l'equip de futbol
* Lloc web dels Royal Engineers
# William Morris (tirador)

William B. Morris va ser un tirador britànic que va competir a començaments del segle xx. El 1908 va prendre part en els Jocs Olímpics de Londres, on guanyà la medalla de bronze en la competició de fossa olímpica per equips, mentre en la prova individual fou vintè.

## Referències

* ↑ «William Morris Olympic Results». sports-reference.com. Arxivat de l'original el 18 d’abril 2020. [Consulta: 6 maig 2016].
# Oxford Dictionary of Byzantium

L'Oxford Dictionary of Byzantium ('Diccionari Oxford de Bizanci') és un diccionari històric de tres volums en anglès publicat per l'editorial britànica Oxford University Press. Conté més de 5.000 entrades amb informació exhaustiva sobre l'Imperi Romà d'Orient, dit igualment Imperi Bizantí. Fou editat per Aleksandr Kajdan i publicat per primera vegada el 1991. Kajdan era un catedràtic de la Universitat de Princeton que es convertí en investigador associat principal a Dumbarton Oaks (Washington DC) abans de morir. Contribuí a moltes entrades del diccionari i sempre signava amb les seves inicials al final de les seves contribucions.
Està disponible en versió impresa i es pot consultar en línia a Oxford Reference Online. Cobreix els principals fets històrics de l'Imperi Romà d'Orient, així com els esdeveniments socials i religiosos importants. Inclou biografies de personatges polítics i literaris eminents i descriu temes religiosos, socials, culturals, legals i polítics detalladament. Entre els temes culturals hi ha la música, la teologia i les arts. A més a més, s'hi tracten les guerres, la demografia, l'educació, l'agricultura, el comerç, la ciència, la filosofia i la medicina, de manera que l'obra ofereix un panorama complet de les estructures polítiques i socials tan complexes i avançades de la societat romana d'Orient.

## Referències

* ↑ Kajdan, A. The Oxford Dictionary of Byzantium (en anglès). Oxford i Nova York: Oxford University Press, 1991. ISBN 0-19-504652-8.
# Otto Scheff

Otto Scheff, nascut Otto Sochaczewsky (Berlín, 12 de desembre de 1889 – Maria Enzersdorf, 26 d'octubre de 1956) va ser un nedador, waterpolista, advocat, polític i jutge esportiu que va prendre part en tres edicions dels Jocs Olímpics, el 1906, 1908 i 1912.
El 1906, als Jocs Intercalats d'Atenes guanyà la medalla d'or en els 400 metres lliures i la de bronze en la cursa de la milla. En els relleus 4×250 metres lliures, com a membre de l'equip austríac, acabà en sisena posició.
El 1908, als Jocs de Londres guanyà la medalla de bronze en els 400 metres lliures. En els 100 metres lliures fou eliminat en semifinals, mentre en els 1500 metres lliures acabà en quarta posició.
La darrera participació en uns Jocs fou el 1912, a Estocolm, on formà part de l'equip nacional austríac que acabà quart en la competició de waterpolo.
Entre 1945 i 1953 fou membre electe del Consell Nacional d'Àustria com a membre del Partit Popular d'Àustria. Alhora fou vicepresident del Comitè Olímpic Austríac.

## Referències

* 1 2 3 «Otto Scheff Olympic Results». sports-reference.com. Arxivat de l'original el 31 de gener 2010. [Consulta: 1r desembre 2015].
* ↑ «Otto Scheff - Österreichs jüngster Olympiasieger». oeoc.at. ÖOC. [Consulta: 1r desembre 2015].
# Ioannis Georgiadis

Ioannis Georgiadis (Trípoli, Arcàdia, 29 de març de 1876 - 17 de maig de 1960) va ser un tirador d'esgrima grec. Va prendre part en els Jocs Olímpics de 1896, a Atenes, els Jocs Intercalats de 1906 i als Jocs Olímpics de 1924, a París.
El 1896 Georgiadis va disputar la prova masculina de sabre. Hi van prendre part cinc tiradors que s'enfrontaven entre ells. Georgiadis va guanyar els quatre enfrontaments, contra Georgios Iatridis, Adolf Schmal, Telemachos Karakalos i Holger Nielsen per aquest ordre per a aconseguir la victòria.
El 1906 va guanyar la medalla d'or en la prova de sabre i la de plata en la de sabre per equips, junt a Triantaphylos Kordogiannis, Menelaos Sakorraphos i Chatran Zorbas.
El 1924 tornà a disputar les mateixes prove que el 1906, però quedà eliminat en les primeres rondes.
Posteriorment Georgiadis seria professor de medicina forense i toxicologia a la Universitat Nacional i Kapodistríaca d'Atenes.

## Referències

* ↑ Notícia de la mort pel funeral de Georgiadis, 18-5-1960, llegiu: "he died yesterday" [ell va morir dimecres] (i.e. el 17 de maig de 1960)
* 1 2 3 «Ioannis Georgiadis Olympic Results». sports-reference.com. Arxivat de l'original el 9 de juliol 2017. [Consulta: 30 agost 2010].
# Ian MacKenzie

Ian MacKenzie (Vancouver, 30 de setembre de 1953) és un nedador canandenc, ja retirat, especialista en estil lliure i esquena, que va competir durant la dècada de 1970.
El 1972 va prendre part en els Jocs Olímpics d'Estiu de Múnic, on disputà quatre proves del programa de natació. Destaca la setena posició en els 4x200 metres lliures. En les altres proves quedà eliminat en sèries. En el seu palmarès destaca una medalla de bronze al Campionat del Món de natació de 1973, una de plata als Jocs Panamericans de 1971 i una d'or i una de bronze als Jocs de la Commonwealth de 1974.

## Referències

* 1 2 «Olympedia – Ian MacKenzie». [Consulta: 17 juliol 2021].
* ↑ «Ian MacKenzie | Commonwealth Games Federation» (en anglès). Arxivat de l'original el 2021-07-17. [Consulta: 17 juliol 2021].
# Illa de Màrmara

Màrmara és una illa de Turquia al Mar de Màrmara. És l'illa més extensa al Mar de Màrmara i és un districte de la província de Balıkesir. Està unida amb Istanbul per vaixell i ferri.
El seu nom deriva del grec μάρμαρον (màrmaron) i aquest de μάρμαρος (màrmaros), ‘roca cristal·lina’, ja que és famosa pel seu marbre. Sota el nom de Proconnesus és seu d'una diòcesi de l'església catòlica però actualment està vacant.
La presència antiga dels grecs hi data del tercer mil·lenni aC. La llegenda la identifica amb la visita de Jàson i els Argonautes i amb l'expedició grega contra Troia. En temps antics es deia Proconnès (Προκόννησος). El 493 aC va ser cremada per Darius I. El 410 Alcibíades la conquerí per Atenes. Durant el regnat de Constantí el Gran al segle iv molts nobles de Constantinoble s'assentaren a l'illa i hi construïren palaus. Justinià hi construí un dels primers convents que es coneixen.
Dita igualment Estilària (grec medieval: Στηλαρία) en l'edat mitjana, el poble de Màrmara podria ser la mateixa ciutat que apareix amb el nom d'«Estilar» en les fonts medievals catalanes.
Fins uns anys abans de la Primera Guerra Mundial l'illa estava poblada gairebé exclusivament per grecs de religió ortodoxa. Pel Tractat de Lausana de 1923 hi va haver un intercanvi de població entre Grècia i Turquia i els grecs de l'illa de Màrmara van sortir-ne; molts varen establir-se a la península Calcídica, on hi fundaren Neos Marmaràs.

## Referències

* ↑ Marmaron, Henry George Liddell, Robert Scott, A Greek-English Lexicon, at Perseus
* ↑ Marmaros, Henry George Liddell, Robert Scott, A Greek-English Lexicon, at Perseus
* ↑ «Marble, Compact Oxford English Dictionary». Arxivat de l'original el 2021-12-13. [Consulta: 14 setembre 2010].
* ↑ Proconnesus catholic-hierarchy.org
* 1 2 «Proconnesus». A: Charles Herbermann. Catholic Encyclopedia. Nova York: Robert Appleton Company, 1913.
* ↑ Belke, 2018, p. 203.

## Bibliografia

* Belke, K «Stēlaria, Estilar, Destillaria: Bistum, Siedlung, Kloster: in Asia oder in Hellespont?» (en alemany). Gephyra, 15, 2018, pàg. 197–206. DOI: 10.37095/gephyra.420782.
# Ioannis Mitrópulos

Ioannis Mitrópulos (en grec Ιωάννης Μητρόπουλος, 1874 – després de 1896) va ser un gimnasta grec que va prendre part en els Jocs Olímpics de 1896, a Atenes.
Mitrópulos va disputar tres proves de gimnàstica, la prova individual d'anelles, la individual de barres paral·leles i la de barres paral·leles per equip. En la prova d'anelles va donar a Grècia el primer or en gimnàstica. En les barres paral·leles individuals es desconeix la posició exacta, però no aconseguí medalla, i en les barres paral·leles per equip, formant part de l'equip Ethnikos Gymnastikos Syllogos finalitzà en la tercera posició final, aconseguint una medalla de bronze.

## Referències

* 1 2 «Ioannis Mitropoulos Olympic Results». sports-reference.com. Arxivat de l'original el 16 de desembre 2012. [Consulta: 31 agost 2015].
# Pedro Torres Cruces

Pedro Torres Cruces (Humilladero, 27 d'abril de 1949) és un ciclista espanyol, ja retirat, que fou professional entre 1971 i 1980. El seu principal èxit l'aconseguí el 1973, en guanyar una etapa i el Gran Premi de la Muntanya del Tour de França. Més tard, el 1977, aconseguiria la classificació de la muntanya i una etapa de la Volta a Espanya. El seu germà Dámaso també fou ciclista professional.
Una vegada retirat es va establir a Cunit, on el 2013 va rebre un homenatge de l’Ajuntament de Cunit.

## Palmarès

* 1973
** Vencedor d'una etapa al Tour de França i 1r del Gran Premi de la Muntanya
* 1974
** 1r a la Pujada a Arrate
* 1977
** Vencedor d'una etapa a la Volta a Espanya i 1r del Gran Premi de la Muntanya
* 1980
** Vencedor d'una etapa de la Volta a Cantàbria

### Resultats al Tour de França

* 1973. 13è de la classificació general. Vencedor d'una etapa. 1r del Gran Premi de la Muntanya
* 1975. 10è de la classificació general
* 1976. 17è de la classificació general
* 1977. 19è de la classificació general
* 1978. Abandona (2a etapa)
* 1980. 35è de la classificació general

### Resultats a la Volta a Espanya

* 1972. 31è de la classificació general
* 1973. 5è de la classificació general
* 1975. 14è de la classificació general
* 1976. 9è de la classificació general
* 1977. 9è de la classificació general. Vencedor d'una etapa. 1r del Gran Premi de la Muntanya
* 1979. 6è de la classificació general
* 1980. 2n de la classificació general

### Resultats al Giro d'Itàlia

* 1978. 16è de la classificació general

## Referències

* 1 2 3 «Pedro Torres Cruces | enciclopedia.cat». [Consulta: 12 setembre 2023].
* ↑ «TORRES CRUCES Pedro». [Consulta: 12 setembre 2023].
* ↑ ONLUS®, Museo del Ciclismo Associazione Culturale. «Museo del Ciclismo - Pedro TORRES CRUCES» (en italià). [Consulta: 12 setembre 2023].

## Enllaços externs

* Fitxa de Pedro Torres a sitiodeciclismo.net
* Pedro Torres Cruces a ProCyclingStats
# Cotorra perlada

La cotorra perlada (Pyrrhura lepida) és una espècie d'ocell de la família dels psitàcids que habita la selva humida de l'Amazònia oriental del Brasil.

## Referències

* ↑ IUCN «Pyrrhura lepida» (en anglès). BirdLife International: The IUCN Red List of Threatened Species 2022, 03-11-2021. DOI: 10.2305/iucn.uk.2022-1.rlts.t22685797a210234914.en.
# Amami

L'amami (島口, シマユムタ, Shimayumuta), dit igualment Amami Ōshima o simplement Ōshima ('Illa Gran'), és una llengua ryukyuenca que es parla a les illes Amami, al sud de Kyūshū (Japó). La varietat meridional pròpia de Setouchi podria ser una llengua diferent més pròxima a les llengües d'Okinawa que a l'amami septentrional. Com que l'amami no gaudeix de reconeixement com a llengua al Japó, oficialment és conegut com a dialecte de les Amami (奄美方言, Amami Hōgen). Té uns 12.000 parlants.

## Referències

* ↑ Lewis, M. Paul. Ethnologue: Languages of the World (en anglès). 18th. Dallas (Texas): SIL International, 2015.
# Nicholas Tregurtha

Nicholas Jacobs Tregurtha (Penzanceva, Cornualla, 14 de desembre de 1883 - St. Ives, 14 de maig de 1964) va ser un jugador de rugbi britànic que va competir a primers del segle xx. El 1908 va guanyar la medalla de plata en la competició de rugbi dels Jocs Olímpics de Londres.

## Referències

* ↑ «Nicholas Tregurtha Olympic Results». sports-reference.com. Arxivat de l'original el 17 de setembre 2013. [Consulta: 27 desembre 2015].
# Ioannis Raissis

Ioannis Raissis (en grec Ιωάννης Ραϊσις) va ser un tirador d'esgrima grec que va competir a començaments del segle xx. El 1906 va prendre part en els Jocs Intercalats d'Atenes, on guanyà la medalla de plata en la competició de sabre professional i la de bronze en la d'espasa professional.

## Referències

* ↑ «Ioannis Raisis Olympic Results». sports-reference.com. Arxivat de l'original el 13 de desembre 2012. [Consulta: 10 juny 2015].
# Núria Coll Gelabert

Núria Coll Gelabert (Tiana, 1980), periodista, especialitzada en temes de divulgació sobre alimentació ecològica i saludable.
Va crear el 2011 la primera revista en línia de nutrició en català, Ets el que menges., de la qual roman directora. Al cap de dos anys, Coll en va crear una versió en castellà, Soycomocomo. Organitza també el Cómo Como Festival i dirigeix la Consulta Nutricional d'Etselquemenges. Publica cada any l'Agenda d'Etselquemenges on recull consells d'alimentació saludable i menús estacionals.
Va treballar amb Antoni Bassas com a redactora i locutora a El Matí de Catalunya Ràdio de 2005 a 2008. A Catalunya Ràdio va presentar La nit dels ignorants de l'estiu, El secret de l'estiu i va ser redactora i locutora dels programes Eduqueu les criatures de Carles Capdevila, El Secret de Sílvia Cóppulo i El Suplement amb Tatiana Sisquella. Després Coll va fitxar pel programa Divendres del Terrat i TV3 on va compartir pantalla amb els presentadors de l'espai, Xavi Coral i Espartac Peran.
El 2013 va publicar la novel·la Tots els llocs em recorden a tu. un retrat irònic de la Barcelona de la primera part del segle xx.

## Referències

* ↑ Riera Sanfeliu, Carme «Núria Coll: "Surt del supermercat, comença a comprar menjar real!"». Ara, 06-09-2013. «La periodista i directora d'etselquemenges.cat reivindica l'alimentació ecològica des d'aquesta exitosa pàgina web»
* ↑ «Coll, Núria». Dones a les ones. [Consulta: 20 febrer 2022].
* ↑ «Núria Coll: "Hoy en día la vida pasa por el Whatsapp".» (en castellà). La Vanguardia, 20-03-2013. Arxivat de l'original el 15 d’agost 2016 [Consulta: 15 juny 2019].
* ↑ Rocabert, Mar «Núria Coll es despulla descaradament a 'Tots els llocs em recorden a tu'». Empordà, 12-02-2013.
* ↑ Tots els llocs em recorden a tu. Barcelona: Columna – Grup 62, 2013, p. 288. ISBN 978-84-664-1577-4.
* ↑ «Tots els llocs em recorden a tu (extret)». Núvol, 19-02-2013.

## Enllaços externs

* Bufias, Gemma. «Núria Coll, directora de l'Etselquemenges i el Comocomo Festival» (entrevista). Terra Nuvol, 15-10-2018.
* Núria Coll Gelabert - Lloc web oficial
# Antti Tyrväinen

Antti Tyrväinen (Ylöjärvi, 11 de maig de 1933 - Tampere, 13 d'octubre de 2013) fou un biatleta i militar finlandès que va competir durant les dècades de 1950 i 1960.
El 1960 va prendre part en els Jocs Olímpics d'Hivern de Squaw Valley, on guanyà la medalla de plata en la cursa dels 20 quilòmetres del programa de biatló, rere el suec Klas Lestander. Quatre anys més tard, als Jocs d'Innsbruck fou tretzè en la mateixa prova. En el seu palmarès també destaca una medalla d'or, quatre de plata i una de bronze al Campionat del món de biatló, entre el de 1961 i el de 1965.
Tyrväinen també va competir en tir i al Campionat d'Europa de tir de 1963 va guanyar una medalla de plata i una de bronze. Aquell any va guanyar un or al Campionat del Món Militar, mentre va establir un rècord del món en la posició de genolls.

## Referències

* 1 2 3 «Olympedia – Antti Tyrväinen». [Consulta: 14 març 2022].
# Àgios Kharàlambos

Àgios Kharàlambos (en grec, Άγιος Χαράλαμπος) és un poblet de Grècia situat a l'illa de Creta. Pertany a la unitat perifèrica de Lassithi, al municipi d'Altiplà de Lassithi i a la comunitat local de Kato Metokhi. L'any 2011 tenia 36 habitants. Anteriorment es deia Gerontomuri.

## Àgios Kharàlambos

Prop d'aquest poblet hi ha una cova on es trobaren restes arqueològiques de la civilització minoica. El lloc s'usà com una ossera, les restes òssies de la qual es dipositaren en el període minoic mitjà IIB. D'altra banda, algunes troballes indiquen que, abans de ser traslladats a aquesta cova, aquests ossos pertanyien a enterraments primaris que abastaven una àmplia època a partir del neolític tardà.
Les troballes d'aixovars funeraris inclouen sistres, que evidencien contactes entre Creta i l'antic Egipte, a més de ceràmica, segells, estatuetes, eines de pedra i de metall, armes i joies.
Aquesta cova fou excavada en una primera campanya entre els anys 1976 i 1983 i després en una altra entre 2002 i 2003.

## Referències

* ↑ Detall del cens de 2011 (en grec).
* ↑ María soledad Milán Quiñones de León, El sistro: el sonido de Egipto en Creta, pp.204-205, en revista Isimu, vol. 18 (2016), ISSN 1575-3492
* ↑ Excavations in the Hagios Charalambos Burial Cave: A Preliminary Report en revista Hesperia 77, pàgs. 539-605 (en anglés).
# Irina Pérxina

Irina Pérxina (Kropotkin, 13 de setembre de 1978) és una exnedadora russa, especialitzada en natació sincronitzada, que va competir durant la dècada de 1990.
El 2000 va prendre part en els Jocs Olímpics d'Estiu de Sydney, on guanyà la medalla d'or en la competició per equips.

## Referències

* ↑ «Irina Pershina Olympic Results». sports-reference.com. Arxivat de l'original el 2012-12-16. [Consulta: 27 març 2020].
# Romance of the Three Kingdoms (sèrie de televisió)

Romance of the Three Kingdoms (xinès tradicional: 三国演义, xinès simplificat: 三国演义, pinyin: Sān Guó Yǎn Yì) és una sèrie de televisió del gènere del drama històric produïda per CCTV. Està basada en la novel·la de Luo Guanzhong el Romanç dels Tres Regnes, una de les Quatre Grans Novel·les Clàssiques. En té un total de 84 episodis, amb una duració aproximada de cadascú de 44 minuts.
# Óscar de Jesús Vargas Restrepo

Óscar de Jesús Vargas Restrepo (Urrao, departament d'Antioquia, 23 d'abril de 1964) va ser un ciclista colombià, que fou professional entre 1985 i 1995. Va destacar com a escalador, tot i que no aconseguí cap victòria de renom. El seu major èxit fou la classificació de la muntanya de la Volta a Espanya de 1989, en què va acabar 3r a la classificació general.

## Palmarès

* 1984
** 1r a la Volta a Colòmbia
* 1986
** 1r a la Pujada a Urkiola
* 1989
** Vencedor d'una etapa de la Volta a Colòmbia
** 1r de la classificació de la muntanya i de la combinada a la Volta a Espanya

### Resultats a la Volta a Espanya

* 1987. 5è de la classificació general
* 1988. Fora de control (7a etapa)
* 1989. 3r de la classificació general. 1r de la classificació de la muntanya i de la classificació de la combinada
* 1990. Abandona (21a etapa)
* 1991. Abandona (15a etapa)
* 1992. 45è de la classificació general

### Resultats al Tour de França

* 1987. Abandona (20a etapa)
* 1990. 38è de la classificació general
* 1991. 28è de la classificació general
* 1992. 44è de la classificació general

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Gran Premi ciclista de Gemenc

El Gran Premi ciclista de Gemenc és una competició ciclista per etapes que es disputa als voltants de Szekszárd a la província de Tolna, a Hongria. Creada el 1975, va formar part del calendari de l'UCI Europa Tour de 2005 a 2009, i un altre cop a partir del 2017. El 2019 es divideix en dues proves d’un dia, totes dues classificades del calendari UCI Europa Tour i que no donen lloc a una classificació final.

## Palmarès

| Any | Vencedor | Segon | Tercer |
| 1975 | Gyorgy Szuromi | | |
| 1976 | Andras Takacs | | |
| 1977 | Laszlo Halasz | | |
| 1978 | Tamas Csatho | | |
| 1979 | Zoltan Halasz | | |
| 1980 | Andreas Neuer | | |
| 1981 | Laszlo Halasz | | |
| 1982 | Pavel Galik | | |
| 1983 | Zoltan Halasz | | |
| 1984 | Kurt Konrad | | |
| 1985 | Vojtech Breska | | |
| 1986 | Jörg Windorf | | |
| 1987 | Rajko Cubric | | |
| 1988 | Olaf Ludwig | | |
| 1989 | Steffen Rein | | |
| 1990 | Anton Novosad | | |
| 1991 | Csaba Steig | | |
| 1992 | Csaba Steig | | |
| 1993 | Iztok Melansek | | |
| 1994 | Kurt Konrad | | |
| 1995 | Jan Zilovec | | |
| 1996 | Enrico Poitschke | | |
| 1997 | David Sipocz | | |
| 1998 | Tartisio Saccucci | | |
| 1999 | Attila Arvai | | |
| 2000 | Zoltan Remak | | |
| 2001 | David Arato | | |
| 2002 | David Arato | Róbert Glajza | Robert Nagy |
| 2003 | Anatoli Varvaruk | Alexei Nakazny | Tamás Lengyel |
| 2004 | Zoltán Remák | Aurel Vig | Anatoli Varvaruk |
| 2005 | Martin Prazdnovsky | Anatolij Varvaruk | Stanislav Kozubek |
| 2006 | Martin Prazdnovsky | Miroslav Keliar | Maroš Kováč |
| 2007 | Sander Oostlander | Péter Kusztor | Evgeni Gerganov |
| 2008 | Davide Torosantucci | Zoltán Madaras | Gašper Švab |
| 2009 | Žolt Der | Matej Jurco | Matija Kvasina |
| 2010 | Gergely Ivanics | Balász Szórádi | Zoltán Vígh |
| 2011 | Zoltán Csomor | Walter Gastón Trillini | Mike Smith |
| 2012 | Gianluca Mengardo | Zoltán Vígh | Stanislav Bérěs |
| 2013 | Rida Cador | Žolt Der | Patrik Tybor |
| 2014 | Marko Danilović | Giacomo Gallio | Marco Maronese |
| 2015 | Maroš Kováč | Andrei Nechita | Emanuel Kišerlovski |
| 2016 | Rok Korošec | Krisztián Lovassy | Filippo Tagliani |
| 2017 | Filippo Tagliani | Péter Kusztor | Jodok Salzmann |
| 2018 | Rok Korošec | Michael Kukrle | Nicolae Tanovitchii |
| 2019 (I) | Attila Valter | Paolo Toto | Niccolò Salvietti |
| 2019 (II) | János Pelikán | Attila Valter | Ivan Centrone |
| 2020-2021 | suspesa | suspesa | suspesa |
| 2022 | Luke Mudgway | Tomáš Bárta | Damian Paperski |
| 2023 | Filip Řeha | Dylan Hopkins | Lukáš Kubiš |

## Referències

* ↑ «G.P Cycliste de Gemenc (Hon) - Cat.2.2». [Consulta: 30 octubre 2023].

## Enllaços externs

* Palmarès a sitiodeciclismo.net
* Palmarès a museociclismo.it